ಲಕ್ಷ್ಮೀ

**ಲಕ್ಷ್ಮೀ**  ಹಿಂದೂ ಧರ್ಮದ ಒಂಜಿ ಪ್ರಮುಖ ದೇವತೆಲುಡು  ಒಂಜಾತುಂಡು. ಲಕ್ಷ್ಮೀ ಸಂಪತ್ತು, ಅದೃಷ್ಟ, ಶಕ್ತಿ, ಸೌಂದರ್ಯ, ಫಲವತ್ತತೆ ಬುಕ್ಕೊ ಸಮೃದ್ಧಿದ ದೇವತೆ, ಮಾಯೋ ("ಭ್ರಮೆ") ತ ಒಟ್ಟುಗು ಲಕ್ಷ್ಮೀ ಸಂಬಂಧ ಹೊಂದುದಲ್.  ಪಾರ್ವತಿ ಬುಕ್ಕೊ ಸರಸ್ವತಿ ನಕಲೊಟ್ಟುಗು   ಹಿಂದೂ ದೇವತೆಲೆನ ತ್ರಿದೇವಿ‌ ಸ್ವರೂಪಾಡ್ ಆರಾಧಿಸುವೆರ್.

ದೇವತೆ-ಆಧಾರಿತವಾಯಿನ ಶಕ್ತಿ ಧರ್ಮಡು, ಲಕ್ಷ್ಮೀ ನ್ ಮಾತೃ ದೇವತೆಯಾದ್ ಸಮೃದ್ಧಿದ  ಅಂಶವಾಗದ್ ಪೂಜೆ ಮನ್ಪುವೆರ್. ಲಕ್ಷ್ಮೀ ಹಿಂದೂ ದೇವರು ವಿಷ್ಣುವಿನ ಬೊಡೆದಿ ಬುಕ್ಕೊ‌ ದೈವಿಕ ಶಕ್ತಿ, ವೈಷ್ಣವೆರ್ ನ  ಪರಮ ಭಕ್ತಿ ಎಪೋಲ ಲಕ್ಷ್ಮೀ ಗೇ;  ಲಕ್ಷ್ಮೀ ಪಂಥೊಡ್  ಸರ್ವೋಚ್ಚ ದೇವತೆಯಾದುಲ್ಲೆರ್.   ಬ್ರಹ್ಮಾಂಡನ್  ಸೃಷ್ಟಿಸಾರೆ, ರಕ್ಷಿಸಾರೆ ಬುಕ್ಕೊ ಪರಿವರ್ತನೆ ಮನ್ಪರೆ ವಿಷ್ಣುಗ್  ಸಹಾಯ ಮನ್ಪುವೆರ್.
ಲಕ್ಷ್ಮೀ ಶ್ರೀ ವೈಷ್ಣವ ಧರ್ಮೋಡು ವಿಶೇಷವಾದ್ ಪ್ರಮುಖ ವ್ಯಕ್ತಿಯಾದುಲ್ಲೆರ್, ಅಯಿಟ್  ಲಕ್ಷ್ಮೀ ನ ಭಕ್ತಿ ವಿಷ್ಣುನು  ತಲುಪರೆ  ನಿರ್ಣಾಯಕವಾದುಂಡು ಪಂದ್  ಪರಿಗಣಿಸಲಾಪುಂಡು. ವಿಷ್ಣು ದೇವೆರ್  ಭೂಮಿಗ್  ಅವತಾರವಾದ್ ಜಪ್ಪುನಗ, ಲಕ್ಷ್ಮೀಲ  ವಿಷ್ಣು ದೇವೆರ್ ನ ಜತೆಟ್ ಬೊಡೆದ್ ಆದ್ ಅವತಾರ ಬೈದೆರ್. ಉದಾರ್ಮೆಗ್, ರಾಮನೊಟ್ಟುಗ್ ಸೀತೆಯಾದ್, ಕೃಷ್ಣ ನೊಟ್ಟುಗ್ ರುಕ್ಮಿಣಿಯಾದ್.

## ಪುಟ್ಟು ಬುಕ್ಕೊ ಮದಿಮೆ
ವಿಷ್ಣು ಪುರಾಣದ ಪ್ರಕಾರ, ಇಂದ್ರಲೋಕದ ಪೂರಾ ಸಂಪತ್ತುಲ ಸಮುದ್ರ ಪಾಲನಾಗ, ಮಹಾವಿಷ್ಣುವಿನ ಆಜ್ಞೆ ದ ಪ್ರಕಾರ 33ಕೋಟಿ  ದೇವತೆಲು ಬುಕ್ಕೊ 66 ಕೋಟಿ ರಕ್ಕಸೆನಕುಲು ಸೇರುದು ಸಮುದ್ರ ಡ್    ಮಂದಾರ ಪರ್ವತ ನ್ ದೀದ್ ವಾಸುಕಿ ನ್ ಬಲ್ಲುದ ಒರುಟು ಪತ್ತುದು  ತೊಲ್ಪರೆ ಸುರು ಮನ್ಪುನಗ ಬ್ರಹ್ಮಾಂಡದ  ಸೃಷ್ಟಿಯಾಂಡ್. ದೈವಿಕವಾಯಿನ ಪೆತ್ತ ಕಾಮಧೇನು, ವಾರುಣಿ, ಪಾರಿಜಾತ ಮರ, ಅಪ್ಸರೆ ನಕುಲು, ಚಂದ್ರ  ಬುಕ್ಕೊ ಧನ್ವಂತರಿದೊಟ್ಟಿಗೆ ಅಮೃತ, ಅಯಿತ ಜತೆಗ್ ತಾವರೆನ್ ಹೊಂದುದು ಪೇರ ಕಡಲ್ಡದು  ಲಕ್ಷ್ಮೀ ದೇವಿ ಪಿದಯಿ ಬತ್ತೆರ್. ಅದಾಗ ಅಲ್ಪ ಇತ್ತಿನ ಪೂರಾ ರಕ್ಕಸೆನಕುಲು ಎಂಕ್ ಎಂಕ್ ಪಂದ್ ಲಕ್ಷ್ಮೀ ದೇವಿನ್ ಮದಿಮೆ ಆವರೆ ಬಯಕಿಯೆರ್. ಅದಗ ಬ್ರಹ್ಮ ದೇವೆರ್ ಲಕ್ಷ್ಮೀ ದೇವಿನ ಕೈಟ್ ವರಹಾಮಾಲೆ ಕೊರ್ದು ಏರ್ ಬೋಡು ಅಕಲೆನ ನಾಲಿಗ್ ಮಾಲೆ ಪಾಡುದು ನಿನ್ನ ಕಂಡನಿ ನ್ ಆಯ್ಕೆ ಮನ್ಪುಲಾ ಪಂಡೆರ್. ಅಂಚಿನ ತುಂಬುದಿನ ಸಭೆಡ್ ಲಕ್ಷ್ಮೀ ದೇವೀಗ್ ತೋಜಿನಿ ಮಹಾವಿಷ್ಣು ದೇವೇರ್ ಮಾತ್ರ. ಅಂಚ ಅರೆನ ನಾಲಿಗ್ ಮಾಲೆ ಪಾಡುದು ಸದಾ ಅರೆನ ವೃಕ್ಷ ಸ್ಥಳ ಡ್ ನೆಲೆ ಆದುಪ್ಪುವೇ ಪಂದ್ ಅಲೆನ್ ಮದಿಮೆ ಆಯೇರ್.

ಲಕ್ಷ್ಮೀ ದೇವೀನ್ ಭಾರತೀಯ ಕಲೆಟ್ ಬಾರೀ ಪೊರ್ಲುದ ದುತ್ತೈತೊಡು, ಸಮೃದ್ಧಿದ ಬಂಗಾರದ ಬರ್ಸ ಬರ್ಪಿಲೆಕ್ಕ,  ತಾವರೆದ ಸಿಂಹಾಸನದ ಮಿತ್ತು ಪದ್ಮಾಸನ ಪಾಡುದಿನ ಭಂಗಿಡ್  ಅಥವಾ ಉಂತುದಿನ ಭಂಗಿಡ್, ಕೈಟ್ ತಾವರೆ ನ್ ಪತ್ತೊಂದು,  ಅದೃಷ್ಟ, ಆತ್ಮಜ್ಞಾನ ಬುಕ್ಕೊ ಆಧ್ಯಾತ್ಮಿಕ ವಿಮೋಚನೆದ ಸಂಕೇತ ಪಂದ್ ತೋಜಾವೊಂದು,ಬಾರೀ ಪೊರ್ಲುದ ರೂಪದ ಪೊಂಜುವಾದ್ ಚಿತ್ರಿಸಾದೆರ್. ಲಕ್ಷ್ಮೀ ದೇವೀನ ಪ್ರತಿಮಾಶಾಸ್ತ್ರಲು  ಹಿಂದೂ ಸಂಸ್ಕೃತಿದ ಪ್ರಮುಖವಾಯಿನ  ಮಾನವ ಜೀವನದ ನಾಲ್ ಅಂಶಲಾಯಿನ  ಧರ್ಮ, ಕಾಮ, ಅರ್ಥ ಬುಕ್ಕೊ ಮೋಕ್ಷ ನ್ ಪ್ರತಿನಿಧಿಸುನ ನಾಲ್  ಕೈಲೆನ್  ತೋಜಾವುಂಡು.

ಸ್ಕಂದ ಪುರಾಣಡ್  ಲಕ್ಷ್ಮೀ ಸಹಸ್ರನಾಮ, ಲಕ್ಷ್ಮಿ ತಂತ್ರ, ಮಾರ್ಕಂಡೇಯ ಪುರಾಣೊ, ದೇವಿ ಮಾಹಾತ್ಮ್ಯ ಬುಕ್ಕೊ ವೈದಿಕ ಗ್ರಂಥಲೆಡು  ಲಕ್ಷ್ಮೀ ದೇವಿನ್ ಎಡ್ಮ  ಅಥವಾ ಪದಿನೆಡ್ಮ  ಕೈಲೆನ್  ಹೊಂದುದೆರ್ ಅತೆ ಅತ್ತಾವಂದೆ, ಗರುಡೆ, ಸಿಂಹ,  ಪಿಲಿತ ಮಿತ್ತ್ ಕುಳ್ದೇರ್  ಪಂದ್ ವಿವರಣೆ ಕೊರ್ಪುಂಡು.[26][27][28] 

ಸ್ಕಂದ ಪುರಾಣ ಬುಕ್ಕೊ ವೆಂಕಟಾಚಲ ಮಹಾತ್ಮೈಡ್  ಶ್ರೀಲಕ್ಷ್ಮಿನ್  ಬ್ರಹ್ಮನ ಅಪ್ಪೆ ಪಂದ್ ಚಿತ್ರಿಸಾದೇರ್.

ನವರಾತ್ರಿದ ಸಮಯೊಡು,  ಲಕ್ಷ್ಮೀ ಪೂಜೆದ ದಿನ,   ದೀಪಾವಳಿ ಬುಕ್ಕೊ ಶರದ್ ಪೂರ್ಣಿಮಾ  ಹಬ್ಬಗಳನ್ನು ಲಕ್ಷ್ಮೀ ಗೌರವಾರ್ಥವಾಗದ್  ಆಚರಿಲ್ಪಡುವುಂಡು.

ಸಂಸ್ಕೃತೊಡು ಲಕ್ಷ್ಮೀ ನ್ ಲಕ್ಷ್ ಬುಕ್ಕೊ ಲಕ್ಷ  ಪನ್ಪಿನ ಮೂಲ ಪದದ  ವ್ಯುತ್ಪನ್ನವಾದುಂಡು., ಉಂದೆತ ಅರ್ಥ ಕ್ರಮವಾದ್  'ಗ್ರಹಿಸುವುನು, ಗಮನಿಸಾವುನು, ತಿಳಿಯೊನ್ನು,  ಅರ್ಥ ಮಂತು ಕೊರ್ಪಿನ' ಬುಕ್ಕೊ 'ಗುರಿ, ಉದ್ದೇಶ'.

### ಲಕ್ಷ್ಮೀ ದೇವೀಗನ ಬೇತೆ ಬೇತೆ ಪುದರ್ಲು
ಲಕ್ಷ್ಮೀ ದೇವಿ ಅವೇತೋ  ವಿಶೇಷಣಲೆನ್  ಹೊಂದುದೇರ್  ಬುಕ್ಕೊ  ಹಿಂದೂ ಧರ್ಮದ  ಪುರಾತನ ಸ್ತೋತ್ರಡ್  ಲಕ್ಷ್ಮೀ ದೇವೀಗ್ ಬೇತೆ ಬೇತೆ ಪುದರ್ ಡ್ ಮಂತ್ರ ನ್  ಪಠಿಸಾವೇರ್.[39][40] 
* ಶ್ರೀ (ಕಾಂತಿ, ಶ್ರೇಷ್ಠತೆ, ವೈಭವ, ಸಂಪತ್ತು), 
* ಪದ್ಮ (ತಾವರೆ ಡ್  ನೆಲೆ ಆತೀನಾರ್), 
* ಕಮಲಾ ಅಥವಾ ಕಮಲಾತ್ಮಿಕಾ (ತಾವರೆ ದ ಲೆಕ್ಕ), *ಪದ್ಮಪ್ರಿಯಾ ತಾವರೆ ನ್ ಇಷ್ಟ ಪಡುನಾರ್ ), *ಪದ್ಮಮಾಲಾಧರ ದೇವಿ (ತಾವರೆದ ಮಾಲೆನ್ ಪಾಡುದಿನ ದೇವಿ)
* ಪದ್ಮಮುಖಿ (ತಾವರೆ ದ ಲೆಕ್ಕೊ ಮೋನೆ ಇತ್ತಿನಾರ್ )
* ಪದ್ಮಾಕ್ಷಿ ( ತಾವರೆ ದ ಲೆಕ್ಕೊ ಕಣ್ಣ್ ಇತ್ತಿನಾರ್ )
* ಪದ್ಮಹಸ್ತ (ತಾವರೆ ದ ಲೆಕ್ಕೊ ಮೋನೆ ಇತ್ತಿನಾರ್ )
* ಪದ್ಮಸುಂದರಿ (ತಾವರೆ ದ ಲೆಕ್ಕೊ  ಪೊರ್ಲು ಇತ್ತಿನಾರ್)  *ಪದ್ಮಾವತಿ ( ತಾವರೆ ಡ್ ಪುಟ್ಟುದಿನಾರ್)
* ಶ್ರೀಜಾ (ಶ್ರೀಜಾತಿಕಾ)
* ನಾರಾಯಣಿ ( ನಾರಾಯಣನ ಬೊಡೆದಿ)
* ವೈಷ್ಣವಿ ( ವಿಷ್ಣುನ ಶಕ್ತಿ)
* ವಿಷ್ಣುಪ್ರಿಯಾ (ವಿಷ್ಣು ಗ್ ಇಷ್ಟ ದಾರ್)
* ನಂದಿಕ (ಆನಂದನ್ ಕೊರ್ಪಿನಾರ್)
* ಮಹಾದೇವಿ ( ಮಾ ಮಲ್ಲ ದೇವತೆ)
* ಮಹಾಮಾಯೆ (ಮಾ ಮಲ್ಲ ಭ್ರಮೆ)
* ಕರವೀರ ನಿವಾಸಿ (ಕರವೀರ/ಕೊಲ್ಹಾಪುರಡ್ ವಾಸ ಮನ್ಪುನಾರ್)

ಶ್ರೀ ದೇವಿ ಮಾಹಾತ್ಮ್ಯೇಡ್ ಮಹಾಲಕ್ಷ್ಮಿ, ಮಹಾಕಾಳಿ ಬುಕ್ಕೊ ಮಹಾಸರಸ್ವತಿ ಆದ್ ಪ್ರಧಾನ ದೇವತೆಲು ಪಂದ್ ಸ್ತುತಿ ಮನ್ಪುವೆರ್. 
* ಭುವನೇಶ್ವರಿ (ಬ್ರಹ್ಮಾಂಡದ ರಾಣಿ)
* ಕಾತ್ಯಾಯನಿ (ಕಾತ್ಯಾಯನ ಋಷಿನ ಮಗಳ್)
* ಕೌಶಿಕಿ (ಅಥವಾ ಕೋಶ/ಕವಚಡ್‌ದ್ ಪಿದಯಿ ಬೈದಿನ ಶಕ್ತಿ)
* ಬ್ರಾಹ್ಮಣಿ ( ಬ್ರಹ್ಮನ ಶಕ್ತಿ)
* ಕಾಮಾಕ್ಷಿ (ಕಣ್ಣುಡೇ  ಆಸೆಲೆನ್  ಪೂರೈಸುನಾಲ್)
* ಚಂಡಿ (ಮಹಿಷಾಸುರನ್ ಕೆರ್ತಿನಾಲ್)
* ಚಾಮುಂಡಾ (ಚಂಡ- ಮುಂಡರೆನ್  ಕೆರ್ತಿನಾಲ್)
* ಮಧು ಕೈಟಭ ಭಂಜಿನಿ (ಮಧು ಕೈಟಭರೆನ್ ಕೆರ್ತಿನಾಲ್)
* ದುರ್ಗ (ದುರ್ಗಮಾಸುರನ್ ಕೆರ್ತಿನಾಲ್)
* ಮಹೇಶ್ವರಿ (ಮಹೇಶ್ವರನ ಶಕ್ತಿ)
* ವರಾಹಿ (ವರಾಹನ ಶಕ್ತಿ)
* ನಾರಸಿಂಹಿ (ನಾರಸಿಂಹನ ಶಕ್ತಿ)
* ಶ್ರೀವಿದ್ಯಾ (ವಿದ್ಯೆ ಗ್ ದೇವತೆ)
* ಶ್ರೀ ಮಂತ್ರ ರಾಜ ರಜಿನಿ (ವಿದ್ಯೆಗ್ ರಾಣಿ)
* ಷಡಧರಾದಿ ದೇವತಾ (ಆಜಿ ಚಕ್ರಲೆನ ದೇವತೆ).

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024